CELEX: 62021TN0122
Language: ro
Date: 2021-02-25 00:00:00
Title: Cauza T-122/21: Acțiune introdusă la 25 februarie 2021 – QI/Comisia

19.4.2021   
            
            
               RO
            
            
               Jurnalul Oficial al Uniunii Europene
            
            
               C 138/50
            
         
      Acțiune introdusă la 25 februarie 2021 – QI/Comisia
      (Cauza T-122/21)
      (2021/C 138/67)
      Limba de procedură: franceza
      
         Părțile
      
      
         Reclamantă: QI (reprezentant: N. de Montigny, avocată)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea raporturilor finale de evaluare a carierei reclamantei pentru anii 2018 și 2019;
               
            
                  —
               
               
                  anularea, în măsura necesară, a deciziei de respingere a reclamației din data de 16 noiembrie 2020;
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă trei motive.
      
                  1.
               
               
                  Primul motiv, întemeiat pe nerespectarea dispozițiilor generale de punere în aplicare aplicabile. În ceea ce privește raportul de evaluare pentru anul 2018, reclamanta invocă o revizuire nelegală a caracterului satisfăcător al prestațiilor în stadiul apelului. În ceea ce privește raportul de evaluare pentru anul 2019, reclamanta critică intervenția evaluatorului de apel într-o fază timpurie. În sfârșit, în ceea ce privește cele două rapoarte, reclamanta invocă o eroare în interpretarea și aplicarea, în situația sa, a articolului 2 alineatul (3) litera (a) din dispozițiile generale de punere în aplicare și a articolului 4 din aceleași dispoziții.
               
            
                  2.
               
               
                  Al doilea motiv, întemeiat pe încălcarea obligației de imparțialitate și de neutralitate, pe încălcarea obligației de asistență și de bună administrare, pe încălcarea articolului 21 a din Statutul funcționarilor Uniunii Europene, precum și pe un abuz sau abuz de procedură.
               
            
                  3.
               
               
                  Al treilea motiv, întemeiat pe eroarea vădită de apreciere, pe inexactități materiale privind faptele, pe reclamații abuzive fără legătură cu fapte obiective și pe încălcarea noțiunii de obligație de loialitate.